What it feels like to be behind the scenes at the Maclean's National Leaders Debate - Macleans.ca
What it feels like to be behind the scenes at the Maclean’s National Leaders Debate
Maclean's National Leaders Debate Blue Personality Competitive Online Sale | Gamiss.com
Paint Hoodie Orange Hoodie
Black Blue Hoodie Blue Sweatpants
Fleece Hoodie Jacket Faux Denim Jacket
Purple Zip Up Hoodie Union Jack Hoodie June | 2016 | Lewies Mymer
Hippokrates is jy nog hier?
June 14, 2016 Lewies Mymer	16 Comments
Dis wat ek wonder as ek terugdink aan ons dogter wat nou die dag ‘n knoppie op haar bo-lip ontdek. Eerste gedagte is dat dit ‘n koorsblaar is. Maar die apteker se salf help nie en die groeiseltjie word groter en lastiger. Dus dokter toe. Nee, erken hy, hy kan nie die groeisel diagnoseer nie maar “dit lyk nie goed nie, dit sal chirurgies verwyder moet word, diep.” Hy verwys haar na ‘n plastiese chirurg om die groeiseltjie met wortel en tak te verwyder. Dan sal dit getoets word om die aard daarvan vas te stel. Die plastiese chirurg is dit eens met die GP, die saak lyk nie goed nie. Dringende en aggresiewe optrede is noodsaaklik. Twee operasies word in die vooruitsig gestel, eerstens word die groeisel verwyder, en dan word die wondletsel herstel met ‘n veloorplanting. Intussen is ek en Vroukie nogal ontsteld. Ons praat nie met mekaar daaroor nie, maar kort-kort laat val een van ons ‘n opmerking wat ons bekommernis verraai. Sy, ons dogter, besluit om voor die operasie eers by ‘n dermatoloog uit te kom. Met mooipraat kry sy ‘n indruk-afspraak. Sommer so oor sy lessenaar diagnoseer hy ‘n vrat en bevestig sy diagnose met ‘n deeglike ondersoek. Die vrat word oppervlakkig verwyder vir laboratorium toetse en verder gevriesbrand. Sy moet oor twee weke gaan vir ‘n opvolg ondersoek en moontlike verdere vriesbrand.
Nou wonder ek, moes die GP haar nie in die eerste plek na ‘n dermatoloog verwys het nie, in plaas van ‘n plastiese chirurg? Is laasgenoemde bevoeg om in hierdie geval ‘n diagnose te maak? Bestaan daar dalk iets soos mediese netwerkbemarking waar ‘n pasient van een dokter na ‘n ander verwys word en een prosedure na die ander gevolg word bloot om finansiele redes, maw om die mediese fonds vir eie gewin te melk? Ek het altyd sulke siniese sienings verwerp, maar na hierdie insident en ander soortgelyke voorvalle waarvan ek bewus is en waar mense wat terminaal siek is nog steeds aan lewensgevaarlike operasies onderwerp word weet ek nie.
Hippokrates of hipokrisie?